CELEX: 32021D2033
Language: lv
Date: 2021-11-19 00:00:00
Title: Padomes Lēmums (KĀDP) 2021/2033 (2021. gada 19. novembris), ar ko groza Lēmumu (KĀDP) 2019/97 par atbalstu Bioloģisko un toksisko ieroču konvencijai saistībā ar ES Stratēģiju masu iznīcināšanas ieroču izplatīšanas novēršanai

22.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 415/29
               
            
         PADOMES LĒMUMS (KĀDP) 2021/2033
         (2021. gada 19. novembris),
         ar ko groza Lēmumu (KĀDP) 2019/97 par atbalstu Bioloģisko un toksisko ieroču konvencijai saistībā ar ES Stratēģiju masu iznīcināšanas ieroču izplatīšanas novēršanai
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 28. panta 1. punktu un 31. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2019. gada 21. janvārī pieņēma Lēmumu (KĀDP) 2019/97 (1), kurā ir paredzēts, ka lēmuma 1. pantā minētajiem projektiem ir 36 mēnešu īstenošanas laikposms, sākot no minētā lēmuma 3. panta 3. punktā minētā finansēšanas nolīguma noslēgšanas dienas.
                  
               
                     (2)
                  
                  
                     Finansēšanas nolīguma īstenošanas laikposms beidzas 2022. gada 4. februārī.
                  
               
                     (3)
                  
                  
                     Apvienoto Nāciju Organizācijas Atbruņošanās lietu birojs (UNODA), kas ir atbildīgs par Lēmuma (KĀDP) 2019/97 1. pantā minēto projektu tehnisko īstenošanu, 2021. gada 8. jūlijā lūdza minētā lēmuma īstenošanas laikposmu bez papildizmaksām pagarināt par divpadsmit mēnešiem. Šis pagarinājums dod UNODA iespēju īstenot vairākus Lēmuma (KĀDP) 2019/97 1. pantā minētos projektus, kuru īstenošana tika aizkavēta Covid-19 pandēmijas dēļ.
                  
               
                     (4)
                  
                  
                     Tas, ka Lēmuma (KĀDP) 2019/97 1. pantā minēto projektu īstenošanas laikposms tiek pagarināts līdz 2023. gada 4. februārim, nekādi neietekmē finanšu resursus.
                  
               
                     (5)
                  
                  
                     Tādēļ būtu attiecīgi jāgroza Lēmums (KĀDP) 2019/97,
                  
               IR PIEŅĒMUSI ŠO LĒMUMU.
         
            1. pants
            Lēmuma (KĀDP) 2019/97 5. panta 2. punktu aizstāj ar šādu:
            
               
                  “2.   Šis lēmums zaudē spēku 2023. gada 4. februārī.”
               
            
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 19. novembrī
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  Padomes Lēmums (KĀDP) 2019/97 (2019. gada 21. janvāris) par atbalstu Bioloģisko un toksisko ieroču konvencijai saistībā ar ES Stratēģiju masu iznīcināšanas ieroču izplatīšanas novēršanai (OV L 19, 22.1.2019., 11. lpp.).